חוק מגן דוד אדום (תיקון מס' 8), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2696, עמ' 215, 2018-02-28T00:00:00+02:00
בתיקון לחוק מגן דוד אדום, התש''י–1950, נקבע כי בפינוי חירום, כמשמעותו בחוק, שבו  מצבו הרפואי של המטופל אינו מאפשר לברר את שמו של המטופל, את מספר זהותו או את קופת חולים שבה הוא מבוטח, תוכל אגודת מגן דוד אדום (מד"א) לפנות בבקשה לקבל פרטים אלה מבית החולים, כדי שתוכל לגבות את האגרה בעד פינוי החירום. המידע על קופת החולים לא יימסר אם המטופל התנגד  למסירתו בשל רצונו לשאת בעצמו בתשלום האגרה. התיקון גם מסמיך לקבוע תקנות לעניין חובות דיווח של אגודת מגן דוד אדום למשרד הבריאות בעניינים הנוגעים לפעילותה.